ریلوے کی وزارت
تہوار کے موسم کے دوران، خصوصی ٹرینوں کا باقاعدہ طور پر کام کرنا
سال 2022-2023 کے دوران نومبر 2022 تک ہندوستانی ریلوے کے ذریعہ، 16766 خصوصی ٹرین کی آمد ورفت
تہواروں کے موسم میں، مسافروں کے محفوظ اور سلامتی سے بھر پور سفر کو یقینی بنانے کے لیے آر پی ایف کے ذریعہ دیگر اسٹیک ہولڈرز کے ساتھ تال میل میں متعدد اقدامات کئے جاتے ہیں
مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ انڈین ریلویز، آپریشنل فزیبلٹی، ٹریفک جواز وغیرہ کی شرط پر ، مسافروں کی سہولت کے لیے تہوار کے موسم، تعطیلات کے دوران مسافروں کے اضافی رش کو پورا کرنے کے لیے، مسافروں کی سہولت کے لیے سیاحوں/ یاتریوں کی اہمیت کے حامل مقامات تک پہنچانے کے لیے خصوصی ٹرینیں چلاتی ہے۔ خصوصی ٹرین کا آپریشن ہندوستانی ریلوے کا ایک جاری عمل ہے۔ اس کے مطابق، 23-2022  کے دوران، ہندوستانی ریلوے کی طرف سے 16766 خصوصی ٹرینیں چلائی گئی ہیں ۔ ہندوستانی ریلوے، اضافی رہائش فراہم کرنے کے لیے، عارضی بنیادوں پر ٹرینوں کے لوڈ کو بھی بڑھاتا ہے۔ تہوار کے موسم میں مسافروں کے محفوظ اور سلامتی سے بھر پور سفر کو یقینی بنانے کے لیے ریلوے پرو ٹیکشن فورس  کی طرف سے دیگر اسٹیک ہولڈرز کے ساتھ مل کر درج ذیل اقدامات کیے جاتے ہیں:-
- تمام بڑے اور اہم ریلوے اسٹیشنوں پر بھیڑ کو کنٹرول کرنے کے وسیع انتظامات کیے گئے ہیں، جہاں تہوار منانے کے لیے مختلف مقامات پر سفر کرنے کی غرض سے بہت زیادہ ہجوم کے پہنچنے کی پیش گوئی کی جاتی ہے۔ بھیڑ کو منظم طریقے سے کنٹرول کرنے کے لیے تمام سرگرمیوں کی نگرانی کے لیے ان اسٹیشنوں پر سینئر افسران تعینات ہیں۔
- احتیاطی اور حفاظتی اقدام کے طور پر اہم ٹرینوں کی ویڈیو گرافی اور فوٹو گرافی خاص طور پر جی ایس کوچز میں کی جاتی ہے۔
- ہنر مند آر پی ایف عملہ سی سی ٹی وی کنٹرول روم میں تعینات ہے، تاکہ بھیڑ والے علاقوں پر گہری نظر رکھی جا سکے اور مسافروں کو حقیقی وقت میں مدد فراہم کی جا سکے۔
- سرکاری ریلوے پولیس  اور ریلوے پروٹیکشن فورس  کے عملے کو فٹ اوور برجوں پر تعینات کیا جاتا ہے، تاکہ بھیڑ کو آسانی سے کنٹرول کیا جا سکے، تاکہ بھاری رش کے دوران بھگدڑ جیسی صورتحال سے بچا جا سکے۔
- اہم اور حساس ریلوے اسٹیشنوں پر عملے کی تعیناتی کو بڑھانے، ہجوم پر قابو پانے کے لیے اضافی احتیاطی تدابیر اختیار کرنے اور مشکوک سرگرمیوں/ افراد/ اشیاء پر کڑی نظر رکھنے کی درخواست کے ساتھ جی آر پی / ریاستی پولیس کے ساتھ تال میل برقرار رکھا جاتا ہے۔
- اسٹیشن میں داخل ہونے والے مسافروں کی مناسب تلاشی کو یقینی بنایا جاتا ہے۔ سکیورٹی اہلکاروں کو مسافروں کے ساتھ، خاص طور پر خواتین مسافروں اور بچوں کے ساتھ بات چیت کرنے کے لیے سافٹ اسکلز کی تربیت دی جاتی ہے۔
- ٹرینوں اور ریلوے احاطے میں سماج دشمن عناصر کے خلاف کارروائی کے لیے، خصوصی ٹاسک فورس تشکیل دی گئی ہے۔
- ٹرینوں / کوچوں کے بارے میں مناسب اعلان کو بروقت یقینی بنایا جاتا ہے، تاکہ مسافروں کو جنرل کوچز کے مقام اور ٹرینوں کے روانہ ہونے والے پلیٹ فارم بارے میں آگاہ کیا جاسکے ۔
- خاص طور پر لمبی دوری کی ٹرینوں میں سفر کرنے والی خواتین مسافروں کو حقیقی وقت میں مدد فراہم کرنے کے لیے اہم ٹرینوں میں مخلوط اسکارٹ تعینات کیے جاتے ہیں۔
- سفر کے شروع ہونے والے اسٹیشنوں پر جنرل کوچوں میں داخل ہونے کے لیے قطار کا نظام اپنایا گیا ہے۔
رواں سال 23-2022  تہوار کے موسم کے دوران اسٹیشنوں اور ٹرینوں پر کوئی بڑا ٹرین حادثہ پیش نہیں آیا، جس میں مسافر ٹرین شامل ہو، جس کی وجہ سے ہلاکتیں اور افراد کے زخمی ہونے کی اطلاع ہو۔ اس کے علاوہ، سال 2022 میں  تہوار کے موسم میں ٹرینوں اور اسٹیشنوں پر زیادہ بھیڑ کی وجہ سے کوئی جانی نقصان نہیں ہوا ہے۔
ہندوستانی ریلوے پر، ریزرو ٹکٹوں کی بکنگ کا انداز سال بھر یکساں نہیں ہوتا ہے اور یہ کم مصروف اور زیادہ مصروف مدت کے دوران مختلف ہوتا ہے۔ زیادہ رش کے دوران، ریزوریشن خاص طور سے اَپر کلاس میں اور مقبول راستوں پر شروع ہونے یا ریزرویشن کے بعد مختصر مدت میں ختم ہو جاتی ہے، جب کہ لوور کلاسوں میں اور کم مقبول راستوں پر، کنفرم ریزوریشن نسبتاً طویل مدت کے لیے دستیاب رہتی ہے۔ ٹرینوں کی ویٹنگ لسٹ کی مستقل بنیادوں پر نگرانی کی جاتی ہے اور زیادہ مصرو فیت کے اوقات میں اضافی رش کو پورا کرنے کے لیے خصوصی ٹرینیں چلائی جاتی ہیں اور موجودہ ٹرینوں کے لوڈ کو آپریشنل فزیبلٹی، وسائل کی دستیابی وغیرہ کے تحت بڑھایا جاتا ہے۔